Document ID: /roh_data/filtered/fineweb-2-filterrobots_roh.jsonl.gz/49509

L'atgnadad da betg dir direct quai che disturba, saja tipica per ils Svizzers, descriva la dunna da 37 onns. Ella lavura dapi 11 onns en l'Engiadina en l'ospital regiunal a Samedan sco assistenta en la sala d'operaziun.
Seguida a ses um
Suenter che ses um Sebastian aveva bandunà la Germania causa mancanza da lavur, è Katja Pöschla seguida a ses um en l'Engiadina. Là han omadus chattà plazza e lavuran entant en il sectur da sanadad.
Ragischs en Germania – dachasa en l’Engiadina
Oriundamain deriva la famiglia Pöschla da Berlin. Davent da là era il pèr ì en il nord da la Germania sper la Mar dal Nord a viver e lavurar fin ch'el è vegnì en Svizra. Entant sajan els dachasa en l'Engiadina cun lur figl Dario che ha 6 onns, di Katja Pöschla. La patria restia la Germania. Da quella manchenta la famiglia ina chaussa spezialmain: il ketschup! Quel gustia tut auter en Germania. Perquai hajan las visitas che vegnian en Svizra adina da manar in pèr buttiglias als Pöschlas.
RR actualitad 11:00